### Resumé

Forvaltningen har modtaget henvendelser fra beboerne på [adresse] i [adresse], Vejle, der oplever at vejen er præget af meget gennemkørende trafik. Analyser viser, at 40-50 % af trafikken på strækningen er gennemkørende. For at mindske denne trafik foreslås skiltning med gennemkørselsforbud. Fodgængere og cyklister vil ikke blive berørt af skiltningen. Tiltaget evalueres over seks måneder, hvorefter en permanent løsning kan overvejes afhængigt af resultaterne. Der ønskes udvalgets stillingtagen til om en prøvehandling skal igangsættes.

### Sagsfremstilling

Flere beboere på [adresse] i [adresse], Vejle, har udtrykt bekymring over meget gennemkørende trafik, som skaber utryghed særligt for gående og cyklende. Elsdyrvej (offentlig vej) er en boligvej, hvor de enkelte huse har direkte adgang fra vejen. Beboerne oplever, at vejen benyttes som smutvej mellem Jægervænget og Øjvind Johnsen.

Analyser af trafikken viser, at cirka 40-50 % af trafikken på [adresse] mellem Jægervænget og Øjvind Johnsen er gennemkørende. Den gennemkørende trafik er primært trafik mellem Bredballe-området og Vejle midtby - trafik som burde afvikles via Øjvind Johnsen. Den seneste trafikmåling fra 2021 viser en årsdøgntrafik på 613 køretøjer på [adresse].

Problematikken kan søges løst ved skiltning med gennemkørsels forbud, se vedlagte oversigtskort. Tiltaget vurderes at kunne reducere den gennemkørende trafik i nogen grad og derved forbedre trygheden i boligområdet.

Forsøget vil bestå i opsætning af skiltning med indkørselsforbud for motorkøretøjer med undertavlen 'Gælder kun gennemkørsel' på [adresse]. Gående og cyklende vil ikke påvirkes. Der opsættes i opstartsperioden midlertidige tavler på Jægervænget og Øjvind Johnsen, der oplyser om ændringen, ligesom der kommunikeres ud til borgerne i området forud for at forsøget igangsættes.

Effekten af tiltaget evalueres løbende under forsøgsperioden. Evalueringen vil belyse effekten på både gennemkørende trafik på [adresse] og øget trafik på de omkringliggende veje. Derudover vil der blive foretaget en vurdering af, hvordan tiltaget påvirker trafikafviklingen i de signalregulerede kryds på [adresse]. Borgernes tilfredshed med forsøget undersøges gennem en online spørgeundersøgelse.

Der foreslås en forsøgsperiode på seks måneder. Forsøget kan igangsætte inden sommerferien 2025. Resultaterne af evalueringen vil blive præsenteret for Teknisk Udvalg i efteråret 2025 med henblik på en beslutning om eventuel permanentgørelse eller justering af tiltaget.

### Klima og resiliensvurdering

Ved at fjerne unødig gennemkørende trafik på [adresse] forbedres trygheden for cyklister og fodgængere, hvilket potentielt kan fremme hverdagscyklisme og aktiv transport i området. Tiltaget understøtter målene i [adresse] klimaplan, herunder ambitionen om, at mindst 25 % af ture kortere end 5 km foregår på cykel eller elcykel.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** prøvehandlingen på [adresse] igangsættes.

### Beslutning

Ændringsforslag til punkt om prøvehandling punkt 51 – lukning af Elsdyrvej for gennemkørende motortrafik

Forslagsstiller: Jimmy Larsen (DF)

Ændringsforslag:
Det foreslås, at prøvehandlingen udvides til også at omfatte Markvangen i [adresse], hvor der tilsvarende opleves et væsentligt omfang af gennemkørende trafik. Beboere i området har henvendt sig med bekymringer om trafiksikkerhed og utryghed – særligt for bløde trafikanter.

Gunnar Rasmussen benyttes i høj grad som genvej mellem Skelvangen og [adresse], hvilket medfører uhensigtsmæssig trafik i et boligområde, der ikke er designet til gennemstrømning.

Tiltaget skal afspejle samme model som foreslået for Elsdyrvej:

* Skiltning med forbud mod gennemkørsel for motorkøretøjer, gældende hele døgnet
* Gående og cyklende undtages
* Midlertidig informationstavler og borgerkommunikation i opstartsfasen
* Evaluering over en seks måneders periode med henblik på vurdering af effekt og borgernes tilfredshed

Ved at inkludere Markvejen i prøveperioden opnår vi et bredere sammenligningsgrundlag og kan dermed vurdere effekten af indsatsen på lignende boligveje, hvor gennemkørende trafik udgør en daglig udfordring.

Formål med ændringsforslaget:
At styrke indsatsen for øget trafiksikkerhed og tryghed i boligområder, hvor trafikanter benytter vejene som smutveje, og at sikre en mere balanceret vurdering af tiltaget i lignende kontekster.

Udvalget godkendte at prøvehandlingen på [adresse] igangsættes, med bemærkning om at forvaltningen til et kommende møde forbereder en tilsvarende sag om prøvehandling ved Markvangen i [adresse].